ดาวโจนส์ปิด+10.37จุด
ตลาดหุ้นนิวยอร์กปิด+10.37จุด ขานรับบริษัทเอกชนรายใหญ่เปิดเผยกำไรของผลประกอบการ
20 เม.ย. 2556

ตลาดหุ้นนิวยอร์กปิด+10.37จุด ขานรับบริษัทเอกชนรายใหญ่เปิดเผยกำไรของผลประกอบการตลาดหุ้นนิวยอร์กปิดเมื่อคืนนี้ (19 เม.ย.) ดัชนีดาวโจนส์ ปรับตัวขึ้น 10.37 จุด หรือ 0.07% ปิดที่ 14,547.51 จุด ดัชนี S&amp;P 500 ปรับขึ้น 13.64 จุด หรือ 0.88% ปิดที่ 1,555.25 จุด และดัชนี Nasdaq ปรับขึ้น 39.69 จุด หรือ 1.25% ปิดที่ 3,206.06 จุดบรรยากาศการซื้อขายเริ่มดีขึ้น หลังจากที่ดัชนีปรับตัวลดลงมา 2 วัน ซึ่งได้รับแรงหนุนจากการเปิดเผยผลประกอบการของบริษัทเอกชนขนาดใหญ่ อาทิ กูเกิล ไมโครซอฟท์ โดย ไมโครซอฟท์รายงานว่า บริษัททำกำไรได้ 72 เซนต์ต่อหุ้น ส่วนกูเกิลระบุมีกำไร 11.58 ดอลลาร์ต่อหุ้น          อย่างไรก็ตาม หุ้นของบริษัทไอบีเอ็ม (IBM)ร่วงหนักสุดในรอบ 8 ปี โดยร่วง 8.28% สู่ระดับ 190.00 ดอลลาร์ หลังจากที่เมื่อวันพฤหัสบดี บริษัทได้เปิดเผยผลกำไรไตรมาสแรกลดลง 1% จากปีก่อน มาอยู่ที่ 3.0 พันล้านดอลลาร์ จากรายได้ที่ร่วงลง 5% สู่ระดับ 2.34 หมื่นล้านดอลลาร์          ด้านสัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤษภาคม เพิ่มขึ้น 28 เซนต์ ปิดที่ 88.01 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 52 เซนต์ ปิดที่ 99.65 ดอลลาร์ต่อบาร์เรล